GiliGold/VAD_KnessetCorpus huggingface dataset:
איתן גינזבורג: נציגת משרד הבריאות, טל וינר שילה, עוזרת ראשית לבריאות הציבור, בבקשה.
טל וינר שילה: ההצעה שבפנינו מבקשת לצמצם את ההגעה לישראל ואת היציאה ממנה.
טל וינר שילה: עד עכשיו יש לנו בתקנות אפשרות להגבלה בעיקר בשדות התעופה ומעברים ימיים ואין לנו את האופציה לצמצום כאמור במעברים יבשתיים.
טל וינר שילה: אין את האפשרות לצמצם את הכניסה לישראל.
טל וינר שילה: לאור ההתפתחויות האחרונות והעובדה שאנחנו נמצאים כעת בעיצומו של גל שלישי, שאנו רואים שהוא חמור יותר, תוך השתוללות של וריאנטים והדבקה שככל הנראה מקורה מהווריאנט הבריטי, אנחנו מבקשים לקדם את ההצעה ולצמצם את לוחות הזמנים באמצעים קיצור הנחה ראשונה ובין השנייה ושלישית.
איתן גינזבורג: נציגת משרד ראש הממשלה, יעל כהן, הלשכה המשפטית, בבקשה.
יעל כהן: טל הציגה את הדברים, אני חושבת שאין לי מה להוסיף.
יעל כהן: הממשלה מבקשת פטור מחובת הנחה לכל שלבי החקיקה כדי לקדם את החקיקה במהירות לאור הצורך הדחוף שנוצר.
איתן גינזבורג: למישהו מחברי הכנסת יש שאלה לגבי זה?
איתן גינזבורג: בבקשה, חה"כ פינדרוס.
יצחק פינדרוס: אנחנו נמצאים דה פקטו בסיפור הזה כבר שבוע וחצי, אבל אנחנו נמצאים בכלל בהתנהלות אישורי כניסה לארץ ויציאה מהארץ כבר כמעט שנה.
יצחק פינדרוס: אני חייב לומר שבשבוע וחצי האחרונים אני מרגיש שאני חי בחלם.
יצחק פינדרוס: הממשלה לא מסוגלת לתת תשובות לאזרחים שנפגעים.
יצחק פינדרוס: ברור לכולם שהחוק הזה נוגד את חוק יסוד: כבוד האדם וחירותו, אבל, כפי שאמר גם היועץ המשפטי לממשלה, יש נסיבות מיוחדות שאפשר להתמודד גם נגד חוק יסוד: כבוד האדם וחירותו, רק שצריך לעשות את זה בצורה מושכלת ונכונה.
יצחק פינדרוס: אנחנו נמצאים כבר בדיון שלישי בתקנות שהגישו בינתיים, תקנות לא חוקיות, ואני מבין שהממשלה והיועץ המשפטי לממשלה מבינים שהן לא חוקיות ולכן הם מגישים את הצעת החוק הזו, בשביל להכשיר את התקנות הלא חוקיות שהגישו לנו.
יצחק פינדרוס: אבל בפועל, בשבוע וחצי האחרונים – אני אומר לך את זה באחריות – יש עשרות פניות של דברים מזעזעים שהממשלה לא יודעת להתמודד אתם עם הוועדה שהקימו, עם יובל שטייניץ שמנסה לעזור.
יצחק פינדרוס: הבאתי דוגמאות רבות אבל אני רוצה להביא דוגמה אחת קטנה בשביל שתבינו את האבסורד.
יצחק פינדרוס: יהודי שהגיע מאוקראינה לפני שעת סגירת הגבולות היבשתיים, לפני שבוע, הגיע לטאבה בדרך לא דרך.
יצחק פינדרוס: אשתו אמורה ללדת כל רגע.
יצחק פינדרוס: לאחר שזה התפרסם בתקשורת ועדת חריגים נתנה לו אישור חריג לעלות על הטיסה מפרנקפורט.
יצחק פינדרוס: למי שלא יודע, להגיע מטאבה לפרנקפורט זה 16 שעות.
יצחק פינדרוס: עיכוב קטן בטיסה מטורקיה לפרנקפורט גרם לכך שהוא פספס את הטיסה של פרנקפורט.
יצחק פינדרוס: ממשלת חלם, סלחו לי, לא הייתה מסוגלת לפתוח לשתי דקות את מעבר הגבול אתמול ב-24:00.
יצחק פינדרוס: הרי פקעו התקנות, יכלו לשתי דקות לפתוח, אבל לא.
יצחק פינדרוס: זה מינהל האוכלוסין, זה יובל שטייניץ בוועדת חריגים וזה חברת ישראייר שקיבלה אישור.
יצחק פינדרוס: אני לא יכול להשלים עם הצו כשלאזרחים במצבי חירום אין תשובה.
יצחק פינדרוס: לכן אני מתנגד להעלאת הצעת החוק הזו, בטח לא לקצר את הקריאות שלה.
יצחק פינדרוס: צריך לעשות עבודה מסודרת ולראות איך בסופו של דבר גם במסגרת מגיפה לא פוגעים באזרחים בצורה בלתי סבירה על ידי תקנות ופקידים.
יצחק פינדרוס: לכן אני לא מרגיש בנוח לבוא ולעשות את זה אחת-שתיים.
יצחק פינדרוס: הרי זה לא יהיה דיון רציני.
יצחק פינדרוס: אני חושב שזה לא רציני, לא משפטי ולא נכון.
איתן גינזבורג: חה"כ פינדרוס, הדיון הרציני אמור להתקיים בוועדת חוקה, חוק ומשפט.
יצחק פינדרוס: אתה נותן פטור להניח אותו בשלוש קריאות היום.
יצחק פינדרוס: הדיון כרגע הוא לא על הצעת החוק, הוא האם לאפשר לעשות את זה בחפל"פ בשלוש קריאות היום.
יצחק פינדרוס: זה מה שאתה מבקש.
איתן גינזבורג: לא, אני אסביר לך במה מדובר.
איתן גינזבורג: כשמדברים על הקדמת דיון מדברים - - -
יצחק פינדרוס: שזה יכול לבוא לקריאה שנייה ושלישית היום.
יצחק פינדרוס: ראיתי את המייל של הממשלה, למה אתה אומר לי "לא"?
איתן גינזבורג: הסיפור של הקדמת דיון אומר לקצר את 48 השעות הקבועות בתקנות שחוק אמור לשכב מהרגע שהממשלה מגישה אותו לכנסת, וכן לקצר את 24 השעות מרגע שהוועדה מסיימת את עבודתה ועד להבאתו לדיון במליאה.
איתן גינזבורג: זה כל הדיון.
איתן גינזבורג: הדיון פה הוא לא חפל"פ.
איתן גינזבורג: החפל"פ תלוי בחברי הוועדה שיגיעו לוועדה וידונו בחוק בצורה רצינית.
איתן גינזבורג: הכול תלוי בנו.
יצחק פינדרוס: אני הייתי בדיונים בתקנות, העליתי שאלות רציניות, התגובה הייתה הצבעה והסתיים העניין.
יצחק פינדרוס: איתן, הסיבה שלא עושים שלוש קריאות באותו יום היא לא נוחות חברי הכנסת, זה בדיוק בשביל הדיון האינטליגנטי והרציני שיהיה.
יצחק פינדרוס: הממשלה לא יודעת להתמודד עם הדחיפות הזו.
איתן גינזבורג: ההחלטה הזו לא אומרת שהצבעה על קריאה שלישית תתקיים היום.
יצחק פינדרוס: אתה מאפשר את זה.
יצחק פינדרוס: עכשיו אתה מאפשר את זה.
איתן גינזבורג: לא, היא לא אומרת את זה.
איתן גינזבורג: היא אומרת שהדיון יתקיים היום במליאה לקריאה ראשונה, הוועדה תדון בזה, כשוועדה חוקה-חוק ומשפט תסיים את הדיון – זה יכול להיות היום, מחר, מחרתיים, שבוע הבא – היא תוכל להביא את זה שוב למליאה.
יצחק פינדרוס: אתה מאפשר עכשיו שזה יקרה היום.
יצחק פינדרוס: אני נתקלתי ב-30 מקרים רק בשבוע וחצי האחרונים.
יצחק פינדרוס: תבינו, אנשים סובלים שם.
יצחק פינדרוס: אין לי אינטרס פוליטי, זה לא משהו שהוא חרדי, הוא לא רלוונטי, הוא אמיתי.
יצחק פינדרוס: יש פה בעיה.
יצחק פינדרוס: אנשים נתקעים.
יצחק פינדרוס: כבר שבוע וחצי אני צעקתי את מה שאני אומר פה עכשיו בוועדת כלכלה – לקיר.
יצחק פינדרוס: לקיר.
יצחק פינדרוס: חוץ מלקבל מאוסנת מארק טלפון מלשכת ראש הממשלה למה אני מדבר נגד הליכוד לא יצא כלום מזה.
יצחק פינדרוס: אמיתי אני אומר.
יצחק פינדרוס: אני שם את זה על השולחן.
יצחק פינדרוס: חבר'ה, אנשים סובלים.
איתן גינזבורג: אני חושב שאפשר לדון בכל הדברים החשובים האלה בוועדת החוקה ומול ועדת החריגים.
תהלה פרידמן: ברור שהוא צודק, שהמצב כמו שהוא כרגע הוא בלתי נסבל, זה ברור, אין לזה דד-ליין, זה נורא ואיום, כולנו מקבלים על זה פניות, מה שאני מנסה להבין זה את התהליך.
תהלה פרידמן: תסביר לי, איתן, איך אנחנו מוודאים שזה לא עובר היום שלוש קריאות אלא שבאמת זה לא עובר בלי מענה רציני.
איתן גינזבורג: זה תלוי בוועדת חוקה.
איתן גינזבורג: זה אמור ללכת לוועדת חוקה.
איתן גינזבורג: זה תיקון לחוק הסמכויות, חוק הסמכויות נדון בחוקה ולכן זה ידון כנראה בחוקה.
תהלה פרידמן: איך אנחנו יודעים שזה לא עובר בלי דיון רציני?
איתן גינזבורג: זה תלוי בנו כחברי כנסת.
איתן גינזבורג: זה תלוי בדיונים בוועדת חוקה או בכל ועדה שזה לא יהיה.
איתן גינזבורג: יתקיים שם דיון וברגע שיסתיימו הדיונים עם ההסתייגויות והכול, רק אז זה יחזור למליאה.
איתן גינזבורג: זה יכול גם להיגמר מחרתיים או שבוע הבא.
איתן גינזבורג: מי קבע שזה יהיה היום?
יצחק פינדרוס: אם הדיון היה עכשיו על אישור לקריאה ראשונה הוא צודק, אבל הדיון עכשיו הוא לאשר שלוש קריאות.
יצחק פינדרוס: זה אומר, כמו שכתב מזכיר הממשלה ויושב-ראש הכנסת, שהתוכנית היא להעביר את זה היום.
יצחק פינדרוס: מה קורה פה בסמי טריילר הזה שזז?
יצחק פינדרוס: אנשים נפגעים ונדרסים בדרך.
יצחק פינדרוס: זו הבעיה.
יצחק פינדרוס: אם הייתי יודע שזה רק קריאה ראשונה הייתי מאשר.
יצחק פינדרוס: זה יבוא לקריאה ראשונה, נראה שהיה דיון רציני, אין לי בעיה לאשר גם קריאה שנייה ושלישית, אבל אני לא מאשר עכשיו קריאה שנייה ושלישית.
איתן גינזבורג: מה אומרת הקדמת הדיון לקריאה השנייה?
איתן גינזבורג: היא אומרת שמרגע שוועדת החוקה סיימה את הדיונים עד להסתייגויות לא צריך לחכות 24 שעות - - -
יצחק פינדרוס: אני לא סומך על הלחץ הפוליטי שיהיה על יו"ר ועדת חוקה להביא להצבעה מיד.
אוסנת הילה מארק: פינדרוס, אתה אומר שאתה לא סומך על היושב-ראש?
יצחק פינדרוס: אנשים סובלים.
אוסנת הילה מארק: אנחנו יודעים שאנשים סובלים אבל בשביל זה יש ועדת חריגים.
איתן גינזבורג: היום יש ועדת חריגים ברמה של שרים.
יצחק פינדרוס: נתתי לך דוגמה על ועדת חריגים.
יצחק פינדרוס: אתה רוצה עוד דוגמה שמראה שוועדת חריגים לא עוזרת?
איתן גינזבורג: הקדמת הדיון בין הוועדה לקריאה השנייה היא 24 שעות.
איתן גינזבורג: מה ייתן לך שהוועדה סיימה את עבודתה ועכשיו כולם יחכו 24 שעות עד שזה יגיע למליאה?
יצחק פינדרוס: הלחץ הפוליטי שיופעל על יושב-ראש הוועדה להביא להצבעה על אף שאין פתרונות.
איתן גינזבורג: יעקב אשר?
יצחק פינדרוס: לא משנה השם.
יצחק פינדרוס: אני לא נכנס פה לשם.
יצחק פינדרוס: הסיפור אתמול של פתיחת המעבר בטאבה – אריה דרעי יכול לפתוח.
יצחק פינדרוס: זה לא רלוונטי, זה לא נושא הדיון פה.
איתן גינזבורג: תילחם על ההסתייגויות, תילחם על עצם החוק, תילחם על התוכן.
יצחק פינדרוס: לכן אתה מצמיד לו אקדח לרקה, הוא יקבל טלפון מאשר חיון: נא להביא להצבעה עכשיו.
יצחק פינדרוס: זו המשמעות של ההחלטה שלך עכשיו.
יצחק פינדרוס: אתה מזמין את הטלפון הזה.
אוסנת הילה מארק: אני באמת חושבת שיש אזרחים שסובלים מהסיפור הזה של סגירת השמיים, אבל יחד עם זאת יש את ועדת החריגים.
אוסנת הילה מארק: דווקא פינדרוס, כמי שאומר שרוצה באמת לדאוג לאזרחים, בוא נצמצם זמנים.
אוסנת הילה מארק: במקום לתת לזה 48 בוא נעשה את זה ב-24 ונשפיע באמת בוועדת החוקה ולא פה.
אוסנת הילה מארק: אם עכשיו נהיה נגד הקדמת הסיפור - - -
יצחק פינדרוס: נקדים בקריאה הראשונה.
איתן גינזבורג: ואחרי זה הוועדה תתכנס עוד פעם.
אוסנת הילה מארק: אז בשביל כל הטרטור הזה?
אוסנת הילה מארק: הרי בסוף אנחנו רוצים להביא לאזרחים את הפתרון הכי מהיר ויעיל, לשם כך גם צריך להיות אינטרס, פינדרוס, לקצר את הזמנים האלה מ-48 שעות ל-24 שעות ואת כל המלחמה שאתה רוצה לעשות נעשה בוועדת חוקה.
יצחק פינדרוס: אני שבוע וחצי אומר שאין פתרון, אנשים חיים בסרט.
יצחק פינדרוס: ועדת החריגים לא פותרת את רוב הבעיות.
אוסנת הילה מארק: למה אתה אומר את זה?
אוסנת הילה מארק: יש קריטריונים.
אוסנת הילה מארק: ישבנו בוועדת חוקה והוא נתן את הקריטריונים.
יצחק פינדרוס: לא הקשבת לדוגמה שלי שוועדת חריגים נותנת לבן אדם בטאבה להגיע לטיסה בפרנקפורט, לוקח 16 שעות, היה עיכוב של שעה בטיסה מטורקיה והוא לא הגיע, אדם מארצות הברית.
אוסנת הילה מארק: אבל אתה עכשיו מנסה לדאוג לכל הגלובוס עצמו, אלה שיבואו מפרנקפורט או מכול מקום אחר.
אוסנת הילה מארק: אני רוצה לפתור את הבעיות של אנשים חולים, אנשים שצריכים להגיע לישראל כי מת להם מישהו.
יצחק פינדרוס: עזבי, הם לא מגיעים, אני מדבר על חריגים.
יצחק פינדרוס: אלה לא מגיעים בכל מקרה.
אוסנת הילה מארק: אתה רוצה שהם יתחילו לעשות עכשיו קונקשנים וכדו'?
אוסנת הילה מארק: למה אנחנו צריכים את כל הבלגן הזה?
אוסנת הילה מארק: גם כך התחלואה בשמיים.
אוסנת הילה מארק: אני חושבת שאת המלחמה האמיתית צריך לעשות בוועדת חוקה ולצמצם את הזמנים האלה.
אוסנת הילה מארק: זה הכי נכון.
עמית הלוי: אני רוצה לומר לחבר הכנסת פינדרוס שבסוף צריך לאזן פה בין החשש שייכנס לפה עוד וריאנט אחד כמו ההוא שהדביק 180, לבין הדבר הצודק בדבריך לגבי אזרחים שניזוקים.
עמית הלוי: בסוף, כשאתה מלמעלה כמדינה חושש, הנזק פה רב על התועלת לפרט והפרט משלם מחיר במצבים של מגיפה כללית.
עמית הלוי: כמו במלחמה, הפרטים משלמים מחיר על הערך הכללי שיש בהגנה על הכלל.
עמית הלוי: זו הסיטואציה.
עמית הלוי: כמו שאמרה נציגת משרד הבריאות, מבחינת הווריאנט הבריטי, קיווינו שגרף החיסונים יפגוש את גרף התחלואה ואת מקדם ההדבקה במקום אחר והוא פוגש אותם במקום יותר גבוה, לכן אנחנו נאלצים לנהוג בחומרה.
עמית הלוי: אני מסכים אתך שצריכה להיות ועדת חריגים יעילה.
עמית הלוי: אני רק מזכיר לך – אתה אומר שנה וחצי או שבוע וחצי – שרק ביום ראשון הזה הייתה החלטת ממשלה לגבי הנכנסים בפעם הראשונה ועמד בראשה יובל שטייניץ.
עמית הלוי: אנחנו צריכים לדאוג בוועדת החוקה, או אם זו ועדה אחרת, שהוועדה הזו תעבוד ביעילות ולמנוע מצבים כמו הסיטואציה שאדם כבר נמצא דקה מהגבול וצריך לעשות את כל הסיבוב הזה.
עמית הלוי: צריך לקבוע נהלים שיאפשרו בשתי הדוגמאות שאתה הבאת, שגם אני מכיר אותן, שהעסק הזה יעבוד ביעילות.
עמית הלוי: זה דבר אפשרי.
עמית הלוי: מול מה שאתה מציע יש את האפשרות שהיושב-ראש מעלה – אפשר לטרטר אותנו עוד פעם, זו לא בעיה להגיע, הבעיה היא שאנחנו בסיטואציה שאנחנו בקרב על ציר הזמן.
איתן גינזבורג: אני רוצה להציע הצעת פשרה.
איתן גינזבורג: בסוף המהות נשארת אותה מהות.
איתן גינזבורג: אין לי בעיה לאפשר את ההצבעה על פטור בקריאה ראשונה, נצביע עליה, יגמר הדיון בוועדה, נתכנס שוב ונצביע על פטור לקריאה שנייה.
איתן גינזבורג: אני לא רואה סיבה לעכב את החוק הזה.
איתן גינזבורג: החוק הזה הוא חוק חשוב מאוד ואנחנו לא מתכוונים לעכב אותו.
איתן גינזבורג: לכן, אם זה יקל עליך אני חושב שזו פשרה סבירה.
איתן גינזבורג: מקובל עליכם?
איתן גינזבורג: ניתן פטור בקריאה ראשונה, נסיים את הדיון בוועדת חוקה, נתכנס שוב וניתן פטור על קריאה שנייה.
איתן גינזבורג: אני מודיע שאני לא מתכוון לעכב את החוק הזה, הוא חוק חשוב מאוד.
איתן גינזבורג: כי יש פה חבר ועדה שרוצה שנתכנס שוב, מה זה חשוב?
איתן גינזבורג: אנחנו פה גם כך.
מיכאל מלכיאלי: מקובל.
אוסנת הילה מארק: אתה לא מתחשב בכל חבר ועדה.
אוסנת הילה מארק: כל אחד יכול לבקש מה שהוא רוצה.
מיכאל מלכיאלי: יש הבנות ביניהם.
אוסנת הילה מארק: בסדר, אני רק חושבת שזה סתם מיותר.
אוסנת הילה מארק: אנחנו נעביר את זה בקריאה ראשונה עכשיו, נקיים דיונים ונצטרך לחכות עוד פעם עד שעה 18-19, כאשר ממילא בסוף אנחנו רוצים להעביר את החוק הזה.
אוסנת הילה מארק: למה כל הפינג-פונג הזה?
יצחק פינדרוס: אוסנת, אין בעיה, תעשי הצבעה נגדי, אני אעשה רביזיה ואז תהיי בתוך המליאה ובכל מקרה תצטרכי לכנס שוב את הוועדה.
יצחק פינדרוס: בכיף.
יצחק פינדרוס: את יכולה ללכת על זה.
יצחק פינדרוס: איתן, א', תודה על ההצעה.
יצחק פינדרוס: ב', אני רוצה לומר משפט אחד כי אולי לא הובנתי נכון.
יצחק פינדרוס: ועדת חריגים פועלת מצוין, הבעיה היא שזה לא פועל כאקורדיון.
יצחק פינדרוס: ועדת חריגים כוועדת חריגים, מאז יום ראשון, יובל שטייניץ פועל מצוין, אבל זה לא עובד כי צריך סנכרון ביניהם, עם מינהל האוכלוסין, מאיפה הטיסות מגיעות, כל הסיפור הזה לא עובד.
יצחק פינדרוס: יובל, דרך אגב, הוא קרן האור בכל הברדק הזה כי הוא עושה עבודה מדהימה.
עמית הלוי: אבל יש נציג של מור יוסף בוועדה.
יצחק פינדרוס: בסוף זה לא עובד.
איתן גינזבורג: עמית, זה מקובל עליך?
עמית הלוי: אני רק חושד שאתה נהנה מכך שיצחק לא סומך על יעקב אשר ובגלל זה אתה הולך לפשרה.
עמית הלוי: זה נכון?
איתן גינזבורג: לא, אני לא עד כדי כך מתוחכם.
עמית הלוי: אם הוועדה מתכנסת כאן בתום הדיונים ולא מעכבים דקה זה לא משנה.
איתן גינזבורג: אני באופן אישי נמצא כאן, אני כמובן לא אעכב את הוועדה הזו, אני נמצא גם היום וגם מחר, אז אני לא רואה בעיה לכנס את הוועדה באופן מידי.
איתן גינזבורג: אם זה מקובל על החברים אז נצביע על זה ונשלח את זה למליאה כבר שיתחילו לדון בכך.
טל וינר שילה: אני רק מזכירה שהחוק גם קובע מנגנון נוסף, כמו בשאר התקנות, שאחרי שהממשלה קובעת את התקנות לוועדה יש 24 שעות לדון בה ורק אז החוק נכנס לתוקף.
טל וינר שילה: זה בעצם חוק שמסמיך את הממשלה לקבוע תקנות.
איתן גינזבורג: אני מזכיר לך, אגב, שגם בחוק האכיפה שהעברנו עוד לא ראינו שתקנות הגיעו, אבל זה כבר סיפור אחר.
איתן גינזבורג: בואו נעלה את זה לפטור מקריאה ראשונה, כפי שהגיעו פה החברים להסכמה.
איתן גינזבורג: מי שבעד הקדמת הדיון לקריאה ראשונה שירים את ידו.
איתן גינזבורג: 9 חברים, פה אחד.
איתן גינזבורג: החוק יוקדם לקריאה ראשונה ואנחנו כמובן נקדים לקריאה שנייה ושלישית ברגע שוועדת החוקה תסיים את עבודתה.
תהלה פרידמן: בוקר טוב.
תהלה פרידמן: אני פותחת את הדיון בהתפלגות סיעת הרשימה המשותפת לפי סעיף 59 לחוק הכנסת.
ארבל אסטרחן: מי שביקש את הבקשה זה רע"מ ותע"ל.
תהלה פרידמן: חבר הכנסת אוסאמה סעדי, תציג את הבקשה.
אוסאמה סעדי: בוקר טוב, גברתי היושבת-ראש, חבריי חברי הכנסת מהרשימה המשותפת, שאני מקווה שאנחנו נמשיך להיות רשימה משותפת וההתפלגות – אני כבר מציין בפתח הדברים – לפחות בכל הקשור אלינו בתע"ל היא התפלגות טכנית גרידא, דבר שאנחנו עושים ומקובל בכנסות.
אוסאמה סעדי: אנחנו צירוף מפלגות ואנחנו מבקשים את ההתפלגות הזאת אך ורק למען הייצוג בוועדות הבחירות האזוריות וגם בעניין חברי ועדות קלפי, ואין שום משמעות פוליטית לבקשה שלנו.
אוסאמה סעדי: אנחנו הבהרנו את עמדתנו, גם אחרי מה שקרה אתמול והתפוצצות הישיבה שהייתה למשותפת.
אוסאמה סעדי: אנחנו לא אמרנו ולא אומרים נואש, אנחנו עושים כל מה שלאל ידינו ולא נרפה את ידינו ונמשיך במאמצים שלנו על מנת שהרשימה המשותפת על ארבעת מרכיביה, חד"ש, רע"מ, תע"ל ובל"ד, ימשיכו ותמשיך לייצג את הציבור הערבי במדינה.
אוסאמה סעדי: זה מה שמצפים מאתנו וזה מה שרוצה הרוב המכריע של התומכים של הרשימה המשותפת.
אוסאמה סעדי: לכן אני מוצא לנכון במעמד הגשת הבקשה לחזור ולהדגיש את הנושא הזה, שמדובר אך ורק בהתפלגות טכנית שאין לה שום משמעות מעבר לזה ושאנחנו פועלים ועושים כל מה שאנחנו יכולים על מנת שנמשיך ברשימה המשותפת בהרכב של ארבעת מרכיביה.
אוסאמה סעדי: בערבית אני אומר (תרגום): הבקשה שאנו מגישים היום לוועדת הכנסת להכריז על התנועה הערבית לשינוי כמפלגה עצמאית – אין לה שום משמעויות פוליטיות.
אוסאמה סעדי: זו בקשה טכנית הנהוגה בכנסת אך ורק ביחס לחברי הקלפי ולהסדרים הלוגיסטיים בבחירות.
אוסאמה סעדי: עמדתנו בתנועה הערבית לשינוי ברורה והודענו עליה.
אוסאמה סעדי: אנחנו פועלים, פעלנו ונפעל למען הישארות הרשימה הערבית המשותפת על ארבעת מרכיביה.
אוסאמה סעדי: זו בקשה טכנית ואין לה שום משמעויות או השלכות פוליטיות.
אוסאמה סעדי: תודה, גברתי.
אוסאמה סעדי: אני מבקש לאשר את הבקשה.
תהלה פרידמן: אתה רוצה להוסיף משהו?
וליד טאהא: תודה רבה, היושבת בראש, חברים, חברות.
וליד טאהא: אנחנו גם מגישים בקשה לפיצול טכני בשם רשימת האיחוד הערבי רע"מ.
וליד טאהא: היינו אלה שיזמנו את הקמת הרשימה המשותפת.
וליד טאהא: לעולם לא נהיה אלה שמפוצצים את הרשימה המשותפת.
וליד טאהא: בדרך ויתרנו בכל פעם שהיה צריך, כדי להקל על המשך דרכם של ארבע מפלגות ברשימה אחת.
וליד טאהא: זה לא קל.
וליד טאהא: לעתים יש מחלוקות מהותיות בדעות הן בהיבט החברתי, הן בהיבט הפוליטי.
וליד טאהא: ובכל זאת היינו תמיד ראשונים לעשות את הכול כדי להמשיך את דרכה של הרשימה המשותפת, ומכאן שהפיצול היום הוא אכן טכני לשם התארגנות יותר יעילה בבחירות.
וליד טאהא: אני גם אגיד כמה משפטים בערבית.
וליד טאהא: (תרגום): אנחנו פעלנו יותר מכולם על מנת שהרשימה המשותפת תתקיים על ארבעת מרכיביה.
וליד טאהא: היא הייתה רצון העם.
וליד טאהא: היו מחלוקות בהיבט החברתי, האידיאולוגי והפוליטי.
וליד טאהא: רצינו לגשר עליהן עד אתמול.
וליד טאהא: אתמול האחים מיהרו להכריז על סיומה של הרשימה המשותפת ולמרות עמדה זו אנו מדגישים שאנחנו נשארים ברשימה המשותפת ונחזיר את ההחלטה אל המוסדות שלנו.
וליד טאהא: המוסדות שלנו נתנו לנו שהות של 48 שעות לנסות לשמור על הרשימה המשותפת, ואם השותפים יחליטו לפרק את השותפות הזו וייכפה עלינו ללכת כל אחד לדרכו הוא, נעמוד מול כך באומץ באמצעות הרשימה שלנו, הרשימה הערבית המאוחדת ובעזרת האל נשיג תוצאות.
וליד טאהא: קודם כול למען החברה הערבית.
וליד טאהא: המפלגות קיימות כדי לשרת את הציבור ולא להפך.
וליד טאהא: הציבור לא משרת את המפלגות.
וליד טאהא: על כן אני מבקש גם את הפיצול הזה בשם רשימת האיחוד הערבי רע"מ.
תהלה פרידמן: יש פה שלושה נציגים אבל אין נציג לבל"ד.
ארבל אסטרחן: נכון, כי בל"ד לא יזמו שום דבר.
ארבל אסטרחן: נשארים בל"ד וחד"ש.
תהלה פרידמן: זה לא משנה לצורך הפיצול?
ארבל אסטרחן: הדבר היחידי, שנוצרת עכשיו סיעה שתכלול רק את בל"ד וחד"ש ולכן תתבקש להגיד מה השם המבוקש ומי בא כוח וממלא מקום.
ארבל אסטרחן: אבל הם לא השתנו.
תהלה פרידמן: חברת הכנסת עאידה תומא סלימאן.
עאידה תומא סלימאן: תודה רבה, כבוד היושבת-ראש, חברי הכנסת הנכבדים.
עאידה תומא סלימאן: מי שהיה בכנסות הקודמות יודע שבקשות כאלה בדרך כלל מוגשות על ידי הסיעות, והרבה פעמים לאחר ויכוחים פוליטיים סוערים בתוך הסיעות.
עאידה תומא סלימאן: לפעמים בעניינים טכניים בלבד, לרוב זה בעניינים טכניים.
עאידה תומא סלימאן: גם בעבר הרשימה המשותפת עשתה אותו דבר בבחירות הקודמות.
עאידה תומא סלימאן: יכול להיות שהבלבול היום נובע מהעובדה ששני הדברים נפגשו בנקודת זמן אחת, גם יש ויכוחים פוליטיים וגם יש בקשה טכנית.
עאידה תומא סלימאן: זה לא במקרה שחד"ש החלטנו שאנחנו לא מגישים את הבקשה, במיוחד שאנחנו גם מאוד מעוניינים שהרשימה המשותפת תמשיך כרשימה משותפת על כל מרכיביה, בעיקר כדי להוביל את המאבק שהתחילה הרשימה המשותפת והבטיחה לבוחרים שלנו שנהיה כוח פוליטי מוביל, שיכול לעמוד באיתנות על הקו הפוליטי שסוכם בין כלל המרכיבים של הרשימה המשותפת.
עאידה תומא סלימאן: ואין שום בעיה עם בקשות שהן טכניות כדי לאפשר לכל הגורמים לפעול בצורה הכי יעילה בשטח כדי להגיע לתוצאות הכי מרביות שאפשר, וזה אפשרי וקיים.
עאידה תומא סלימאן: אני מקווה מאוד שהבקשות האלה לא מסתמכות על שום רקע בעניין המגעים והישיבות הפוליטיות שהיו לרשימה המשותפת בזמן האחרון.
עאידה תומא סלימאן: אנחנו עדיין רואים את החשיבות להמשיך את הדרך ביחד.
עאידה תומא סלימאן: כשאני אומרת אנחנו, במקרה הזה זה חד"ש.
עאידה תומא סלימאן: נפעל כמה שאפשר שהרשימה המשותפת תמשיך לפעול, עם בקשות טכניות או בלי בקשות טכניות.
עאידה תומא סלימאן: העיקר הוא המאבק הפוליטי, לא העניינים הטכניים.
עאידה תומא סלימאן: העיקר הוא התוכנית הפוליטית, זה מה שחשוב, על זה אנחנו נמצאים ביחד.
עאידה תומא סלימאן: ואם זה יעזור בקידום העשייה בזמן הבחירות, אז שיהיה.
ארבל אסטרחן: יש כאן בקשה, בדומה לבקשות שהיו פה לאחרונה מטעם סיעת ימינה.
אוסאמה סעדי: יהדות התורה ודגל התורה, אותו דבר.
ארבל אסטרחן: אלה בקשות שקורות לא מעט לפני בחירות.
תהלה פרידמן: ימינה זה לא דומה.
ארבל אסטרחן: זה גם היה לפי מפלגות, האיחוד הלאומי.
עאידה תומא סלימאן: היא מתכוונת ששם זה לא היה רק טכני.
תהלה פרידמן: יהדות התורה זה דומה.
וליד טאהא: שם התפצלו לפני שהתפצלו טכנית.
ארבל אסטרחן: כמובן מה שקורה כאן לא מחייב את דרך הריצה לכנסת הבאה.
ארבל אסטרחן: כמו שנאמר, אלה שיקולים אחרים.
ארבל אסטרחן: הסיעה היום בכנסת, ששמה היום הוא הרשימה המשותפת חד"ש, רע"מ, תע"ל, בל"ד – רשימת המועמדים הוגשה על ידי ארבע מפלגות.
ארבל אסטרחן: הגישו הסכם שמאפשר התפלגות לפי הרכב מפלגתי, ובהתאם לאותו הסכם מתבקשת עכשיו ההתפלגות.
תהלה פרידמן: זאת אומרת, אם תרוצו יחד תצטרכו שוב להגיש את ההסכם?
ארבל אסטרחן: בשביל שיתאפשר להתפלג צריך להגיש הסכם ליו"ר ועדת הבחירות.
ארבל אסטרחן: אפשר לרוץ ולא להגיש הסכם, כמו שהיה כאן הסיפור עם הליכוד וכולנו, ואז זה לא מאפשר התפלגות.
ארבל אסטרחן: בשביל שתתאפשר התפלגות, גם אם אין שליש, צריך הסכם.
ארבל אסטרחן: המשמעות של הריצה הנפרדת גם אומרת כמובן שהמימון בנפרד, גם המימון השוטף, גם מימון הבחירות וכו'.
תהלה פרידמן: כשעשינו את זה בכחול לבן הגשנו הסכם?
ארבל אסטרחן: הגשתם הסכם.
ארבל אסטרחן: בסוף ההתפלגות לא הייתה לפי מפלגות, כי היה הסיפור של פנינה תמנו.
עאידה תומא סלימאן: הם שברו את כל הכלים.
ארבל אסטרחן: מי שמבקש את הבקשה כעת זה רע"מ ותע"ל, ולכן הסיעה נשארת עם חד"ש ובל"ד, שכמובן בל"ד גם הוזמנו אבל לא הגיעו, וזה בסדר.
עאידה תומא סלימאן: אבל אני יודעת מה עמדתם.
ארבל אסטרחן: עכשיו מה שצריך טכנית זה להגיד מה יהיו שמות הסיעות, ובכל סיעה מי יהיה בא כוח וממלא מקום.
ארבל אסטרחן: דיברתי עם הסיעות ואני רוצה להגיד את זה גם לפרוטוקול ולוודא שזה על דעתכם.
ארבל אסטרחן: החלק הגדול יותר יישאר הרשימה המשותפת או הרשימה המשותפת חד"ש בל"ד?
ארבל אסטרחן: כי היום זה נקרא הרשימה המשותפת חד"ש, רע"מ, תע"ל, בל"ד.
אוסאמה סעדי: הרשימה המשותפת, ומתחת לזה חד"ש בל"ד.
ארבל אסטרחן: אין שורה מתחת.
ארבל אסטרחן: יש שם של סיעה.
ארבל אסטרחן: זה שם הסיעה רק בכנסת הזאת.
עאידה תומא סלימאן: אפשר להשאיר הרשימה המשותפת.
ארבל אסטרחן: אז יש לנו הרשימה המשותפת.
וליד טאהא: דווקא זה יהיה יותר מתאים משותפת חד"ש בל"ד, כי זו המציאות.
ארבל אסטרחן: נכון, למרות שיש להם הזכות, בגלל שהם החלק הגדול יותר, להשתמש ברשימה המשותפת.
ארבל אסטרחן: את רוצה לבדוק את זה?
עאידה תומא סלימאן: לא, זה בסדר.
ארבל אסטרחן: הרשימה המשותפת חד"ש בל"ד?
עאידה תומא סלימאן: הרשימה המשותפת.
ארבל אסטרחן: מסרת לנו שהיום הרשימה המשותפת בא כוח זה מנסור דהאמשה וממלא מקום חבר הכנסת מנסור עבאס, שכבר לא יהיה רלוונטי לסיעה הזאת.
ארבל אסטרחן: אמרת שמנסור דהאמשה יישאר בא כוח וממלא המקום יהיה חבר הכנסת שחאדה, נכון?
ארבל אסטרחן: הסיעה הזאת, כמובן, תייצג את בל"ד וחד"ש כמו שהיה עד היום כשתי מפלגות נפרדות.
ארבל אסטרחן: תהיה לנו סיעת רע"מ-רשימת האיחוד הערבי.
ארבל אסטרחן: אמרנו רע"מ עם מ"ם רגילה.
ארבל אסטרחן: שם אין שינוי, כי כבר היום היא סיעה נפרדת.
ארבל אסטרחן: מי שהיום באי כוח זה חבר הכנסת מנסור עבאס וממלא מקום אבראהים חיג'זי, וכך יישאר.
ארבל אסטרחן: והסיעה השלישית תהיה תע"ל – התנועה הערבית להתחדשות, וגם כן לא יהיה שינוי בבאי הכוח.
עאידה תומא סלימאן: הם כבר סיעה נפרדת?
ארבל אסטרחן: כי היום כל אחד מכם כבר סיעה נפרדת לעניין המימון.
ארבל אסטרחן: למשל בחד"ש היום מי שבא כוח זה מנסור דהאמשה, ועאדל עמר הוא הממלא מקום.
ארבל אסטרחן: מי שהיו סיעות נפרדות עכשיו הופכות להיות סיעות רגילות בכנסת.
ארבל אסטרחן: אני אשלים.
ארבל אסטרחן: תע"ל – התנועה הערבית להתחדשות, שבא כוח הוא חבר הכנסת טיבי וממלא מקום הוא חבר הכנסת סעדי.
ארבל אסטרחן: צריך להצביע על זה.
תהלה פרידמן: מי בעד?
תהלה פרידמן: מי נגד?
תהלה פרידמן: בעד – 3
תהלה פרידמן: נמנעים – אין
תהלה פרידמן: בעד שלושה, נגד אין.
תהלה פרידמן: את נמנעת?
תהלה פרידמן: << דובר >> עאידה תומא סלימאן (הרשימה המשותפת): << דובר >> אני לא חברה, וגם יש לנו שני חברים בוועדה.
תהלה פרידמן: אז אישרנו פה אחד.
תהלה פרידמן: בהצלחה.
איתן גינזבורג: היום יום שני י"ב בשבט התשפ"א, 25 בינואר 2021.
איתן גינזבורג: על סדר-היום: קביעת ועדה לדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 4), מ/1371 לשם הכנתה לקריאה שנייה ושלישית.
איתן גינזבורג: במהלך הדיון במליאה שהתקיימה היום נשמעו מספר הצעות להעביר את הצעת החוק לכמה ועדות, ביניהן ועדת החוקה, חוק ומשפט, ועדת הפנים וועדת הכנסת.
איתן גינזבורג: ואנחנו מתכנסים לדון באיזו ועדה תדון בחוק.
יצחק פינדרוס: אני רוצה להציע הצעה לסדר לפני שנתחיל.
איתן גינזבורג: בטרם אני אתן לך להציע את ההצעה לסדר, אני רק אומר בגדול שכפי שאמרתי גם היום, הצעת החוק הזאת לא באה כנגד שום מגזר, חברה, קהילה בחברה הישראלית.
איתן גינזבורג: היא באה לסגור פתח שחסר בחוק הסמכויות, שהוא התמודדות עם גורמים שמפרים חוק.
איתן גינזבורג: ולא רק הקנסות הם חשובים, אולי הכי פחות חשובים בתוך חוק כזה, אלא האפשרות ליצור מצבים שבהם כשמישהו עושה לעצמו דין אפשר יהיה למצות את הדין.
איתן גינזבורג: ואם יש מוסד או גוף, אולם או כל דבר כזה, שפותח בניגוד לסגר, אז כמו שסוגרים עסקים או גופים אחרים אז צריך גם לסגור מוסדות שנפתחים.
איתן גינזבורג: זה לא כזה מורכב כל עוד הסגר בתוקף.
איתן גינזבורג: אם הסגר פג, אז החוק לא רלוונטי.
איתן גינזבורג: אבל כל עוד נגזר על כולם לסגור את פעולותיהם, כולם צריכים לסגור את פעולותיהם.
איתן גינזבורג: ולכן לא מדברים פה על מישהו ספציפי, על מגזר ספציפי.
איתן גינזבורג: מדברים פה על משהו שכל החברה הישראלית צריכה לשאת על כתפיה ואחריות היא על כולנו.
איתן גינזבורג: כן, בטרם אני נעשה את הדיון, פינדרוס, בבקשה.
איתן גינזבורג: ביקשת הצעה לסדר.
יצחק פינדרוס: לפני שמדברים על קביעת הוועדה, אני רוצה לדבר על התחלה על יום שני י"ב בשבט התשפ"א בכנסת ישראל.
יצחק פינדרוס: הכנסת התכנסה היום בגלל 25 חתימות של חברי האופוזיציה על אף שגם אני רציתי לחתום על מצב בתי החולים.
יצחק פינדרוס: ראה זה פלא, הנושא הראשון על סדר-היום הוא דאגה לחי האזרחי ישראל, קנסות לאכיפה בשביל לעצור את התפשטות הנגיף.
יצחק פינדרוס: אני פשוט חייב לומר לכם שהתרגשתי.
יצחק פינדרוס: סוף סוף ממשלת ישראל, ששכחה שיש איזושהי עיר עם מיליון תושבים בלי בתי חולים, ש-80% מחולי הקורונה שלהם נוסעים למרכז הארץ כי אי-אפשר לאשפז אותם פה.